**Prve srpske države – Raška i Duklja**

**Raška (Srbija) –** O Srbima u Vizantiji tokom prva dva veka od doseljavanja nema mnogo pisanih dokumenata. Najznačajniji izvor za taj period srpske istorije je delo **Konstantina VII Porfirogenita.** Srbija je krajem 8. i početkom 9. veka obuhvatala predele oko reke **Pive, Tare, Lima, Ibra, gornje Drine i Zapadne Morave, područje Soli i Bosnu.** Srpska plemena naseljavaju još i **Zahumlje (između Dubrovnika i Neretve), Travuniju sa Konavlima ( od Dubrovnika do Boke Kotorske) i Paganiju (primorje od Neretve do Cetine i ostrva Brač, Hvar, Mljet i Korčula).** Centar države je grad **Ras** kod Novog Pazara po kome je zemlja dobila ime Raška. Raškom su u ime vizantijskog cara upravljali domaći ljudi sa titulom kneza. Prvi knezovi o kojima znamo samo ime su Višeslav, Prosigoj i Radoslav. Tek o knezu **Vlastimiru** koji je vladao sredinom 9. veka znamo da je odbio napad bugarskog kana Presijama i pripojio Travuniju. Bugarska je u vreme kneza Borisa ponovo upada u Srbiju ali Vlastimirovi sinovi **Mutimir, Strojimir i Gojnik** odbranili zemlju. Posle toga zemljom vlada Mutimir koji proteruje oba brata. Sledeći vladar je Mutimirov sinovac **Petar Gojniković** uspešno brani zemlju od Bugara, ali je u vreme bugarskog cara Simeona 924. god. Raška priključena Bugarskoj. Posle Simeonove smrti Raška u doba kneza **Časlava Klonimirovića** sredinom 10. veka se oslobađa bugarskog uticaja i uz pomoć Vizantije obnavlja zemlju. Nanosi poraz Mađarima u Mačvi. U toj bici je poginuo ugarski knez, a usledećem napadu Časlav je bio zarobljen i pogubljen na Savi. Posle kneza Časlava Srbija se potčinila Vizantiji, a krajem 10. veka ulazi u sastav bugarske države cara Samuila. 1018. god. Vizantija uništava Samuilovu državu i zavladala ovim prostorima. Za vladare Raške postavljaju domaće ljude iz uticajnih porodica. Oni nose titulu **velikih župana.** Izdvajaju se krajem 11. i do sredine 12. veka **Vukan, Uroš I, Uroš II, Desa i Tihomir.**

**Duklja (Zeta) –** Današnja Crna Gora se prvobitno nazivala Duklja prema rimskom utvrđenju **Doklea** kod Podgorice. Obuhvata prostor između **Boke Kotorske i reke Bojane.** Srbi se tu naseljavaju početkom 7. Veka i prihvaćaju vlast Vizantije. U drugoj pol. 10. veka vlada knez **Jovan Vladimir.** U ratu Samuila protiv Vizantije ostaje na vizantijskioj strani. Zato ga je Samuilo zarobio 998. god. i odveo u svoju prestonicu Prespu. Ženi ga svojom kčerkom Kosarom i vraća za kneza Duklje. Posle Samuilove smrti Vladimira je zbacio sinovac **Jovan Vladislav.** Vizantija obnavlja vlast u Duklji do 1036. god. kad ustanak podiže **Stefan Vojislav** i osamostalio zemlju. Njegov sin **Mihailo**  je Duklji pripojio Rašku. Od pape **Grgura VII** dobija kraljevsku krunu 1077. god. To je bilo zvanično priznanje nezavisnosti jedne srpske države. **Konstantin Bodin** je 1089. god. Barsku episkopiju (biskupiju) podiže na rang mitropolije (nadbiskupije). Od početka 12. Veka Duklja se naziva Zeta, ali pada pod vlast Raške.